
Partea 1 - Sfântul Teofan Zăvorâtul: Pravila de rugăciune 


Sfântul Teofan Zăvorâtul 
(1815 — 1894) 


Cuvânt înainte 


In ceasurile în care lumea oarbă petrece în veselii zgomotoase şi nebuneşti, robii 
lui Hristos plâng în liniştea chiliilor, revărsându-şi rugăciunile pline de 
osârdie înaintea Domnului. 


Fii lumii după ce îşi petrec noaptea într-o nebunească priveghere, întâmpină 
ziua următoare cu duhul întunecat şi scârbit, iar robii lui Dumnezeu întâmpină 
acea zi cu veselie şi cu duh îmbărbătat, stăpâniţi de conştiinţă şi de simţirea 
unei neobişnuite capacităţi pentru cugetarea de Dumnezeu şi pentru a 
reîmprospăta lucrurile bune, întrucât noaptea care a trecut ei au petrecut-o 
cu nevoinţa rugăciunilor. 


Domnul, în timpul rugăciunilor Sale a îngenunchiat, deci nici tu creştine nu 
trebuie să neglijezi îngenuncherile, dacă ai puteri suficiente pentru a le săvârşi. 
Prin plecarea noastră cu faţa la pământ, după lămurirea Sfinţilor Părinţi, se 


închipuie căderea noastră iar prin ridicarea de la pământ, Răscumpărarea 
noastră. 


Inainte de a începe pravila de seară, este deosebit de folositor să facem un 
număr de metanii, după putere; căci în urma lor trupul ţi se va încălzi, iar 


inima _va_ primi un_Simţământ de _tristețe binecuvântată, iar prin una şi prin 


cealaltă se va pregăti o citire plină de osârdie şi de luare aminte a pravilei. 


În vremea săvârșirii pravilei şi a metaniilor nu trebuie să ne grăbim deloc. Atât 
pravila cât şi închinăciunile trebuie să le săvârşim cât se poate de încet. E mai 
bine să citim mai puţine rugăciuni şi să batem mai puţine metanii, pentru luare 
aminte, decât multe, şi fără de luare aminte. 


Alege-ţi o pravilă corespunzătoare puterilor tale sau cea dată de duhovnic. Ceea 
ce a spus Domnul despre Sâmbătă (cum că ea este pentru om, iar nu omul 
pentru ea), se poate şi trebuie raportat către toate nevoinţele binecuvântate, iar 
printre ele şi către pravila de rugăciune. Pravila de rugăciune este pentru om, 
iar nu omul pentru pravilă. Ea trebuie să-l] ajute pe om să ajungă la sporirea 
în cele duhovniceşti, nu să-i servească drept o povară cu neputinţă de purtat, 
care zdrobeşte puterile trupeşti şi tulbură sufletul. Cu atât mai mult, ea nu 
trebuie să slujească drept un prilej de mândrie şi de o păgubitoare părere de sine, 
de pierzătoare osândire şi înjosire a semenilor. 


O pravilă de rugăciune aleasă cu chibzuinţă, corespunzătoare puterilor şi 
felului de viaţă, serveşte drept un mare ajutor pentru cel ce se nevoieşte 

o în anumite ceasuri, dobândim_ o deprindere 
O cerinţă firească şi necesară. 


"Prefer, a spus un oarecare Părinte, o pravilă de scurtă durată dar mereu 
îndeplinită decât una de lungă durată dar în scurtă vreme părăsită. lar o 
astfel de soartă o au întotdeauna pravilele de rugăciune ce nu sunt pe măsură 
puterilor”. 


În timpul primului avânt de râvnă şi fierbinţeală, nevoitorul le îndeplineşte un 
timp oarecare, dar desigur că dând atenţie mai mult cantităţii, decât calității mai 
târziu puterile îi slăbesc din cauza nevoinţelor ce întrec forțele trupeşti, ceea ce 
îl sileşte să-şi scurteze din ce în ce mai mult pravila. 


Vai! Şi adeseori nevoitorii, rânduindu-şi fără nici o chibzuială o pravilă 
împovărătoare, trec de la pravila cea atât de grea direct la lepădarea oricărei 
pravile. După lepădarea pravilei şi chiar după scurtarea ei, năpădeşte numai- 
decât asupra nevoitorului o tulburare. Din tulburare, el începe să simtă un 
dezechilibru sufletesc. Din dezechilibru se naşte trândăvia care, întărindu-se, 
produce o slăbire şi o ieşire din fire, iar din lucrarea lor, nevoitorul fără judecată 
începe să se dea în mâinile unei vieţi deşarte şi risipite, căzând cu indiferenţă în 
cele mai grosolane greşeli. Vai! 


După ce ţi-ai ales o pravilă de rugăciune pe măsura puterilor şi necesităţilor 
sufleteşti, luptă-te cu tine să o împlineşti, cu grijă şi fără abatere, căci aceasta 
este de trebuinţă pentru menţinerea puterilor morale ale sufletului tău, aşa 
cum este de trebuinţă pentru menţinerea puterilor trupeşti, un aer curat şi o 
hrană sănătoasă Suficientă ce se întrebuinţează zilnic în anumite ceasuri. 


"În ziua Judecăţii Sale, Domnul nu ne va osândi pentru că am lăsat psalmii - 
zice Sfântul Isaac Sirul - nu pentru că am lăsat rugăciunile, ci pentru că am dat 
putinţa demonilor să intre liber în noi. Demonii, când vor afla un loc, vor intra şi 
vor închide uşile ochilor noştri. Atunci ei îndeplinesc prin noi, care ne facem 
uneltele lor, în chip silnic şi necurat, cea mai cumplită răzbunare, tot ce nu este 
îngăduit de Dumnezeu". 


Vai! Din pricină că am lăsat o mică pravilă, pentru că cei care o îndeplinesc, se 
învrednicesc de apărarea lui Hristos - noi ne facem supuşi diavolilor, după cum 
este scris de un oarecare înţelept: "Cel ce nu-şi supune voia sa lui Dumnezeu, 
se va supune vrăjmaşilor săi". Aceste pravile, care ţi se par mici, ţi se vor face 
nişte ziduri împotriva celor ce stăruie să ne robească. 


Săvârşirea acestor pravile înlăuntrul chiliei este stabilită cu înţelepciune de cei 
ce au aşezat Tipicul Bisericesc, după o descoperire de sus, pentru paza vieţii 
noastre. 


Marii Părinţi ai Bisericii, care dintr-un prea mare belşug de lucrare a darului au 
petrecut într-o neîncetată rugăciune, nu-şi lăsau nici pravila lor, pe care s-au 
obişnuit să o săvâr şească în anumite ceasuri din zi şi din noapte. Multe din 
dovezile de acest fel le vedem în vieţile lor. 


4 Antonie cel mare, săvârşindu-şi pravila la ceasul al nouălea (ceasul al 
nouălea bisericesc corespunde ceasului al treilea de după amiază) s-a 
invrednicit de o descoperire dumnezeiască. 

+ Când prea cuviosul Serghii Radonejschi se ocupa cu citirea rugăciunilor 
sale, în timpul Acatistului Maicii Domnului i s-a arătat Prea Sfânta Fe- 
cioară însoțită de Apostolii Petru şi loan. 


Citirea plină de rugăciune din Acatistul Prea Dulcelui lisus, în afară de 
vrednicia sa proprie, serveşte drept o admirabilă pregătire pentru exercitarea 
cu rugăciunea lui lisus, care se citeşte astfel: "Doamne lisuse Hristoase, Fiul 
lui Dumnezeu, miluieşte-mă pe mine păcătosul'". Această rugăciune alcătuieşte 
aproape unica îndeletnicire pentru nevoitorii sporiţi care au ajuns la simplitate şi 
curăţenie, pentru care orice multă cugetare şi multă cuvântare le este drept 
risipire împovărătoare. 


Acatistul arată cu ce gânduri poate fi însoţită rugăciunea lui lisus, care 
pentru un nou începător pare extrem de uscată. EL, în toată întinderea lui, 
zugrăveşte numai cererea păcătosului ca Domnul lisus Hristos să-l 
miluiască; dar acestei cereri i se dau felurite forme corespunzătoare cu 
munca minţii noilor începători. Aşa li se dă pruncilor hrană, care mai întâi este 
înmuiată. 


Iubite frate, supune-ţi libertatea în folosul pravilei, căci ea, lipsindu-te de 
libertatea pierzătoare, te va lega numai pentru ca să-ți aducă libertatea 
duhovnicească, libertatea lui Hristos. La început lanţurile ţi se vor părea grele, 
mai târziu însă, se vor face scumpe pentru cel legat de ele. 


Toţi sfinţii lui Dumnezeu au luat asupra lor şi au purtat jugul cel bun al pravilei 
de rugăciune. Urmează şi tu lor, calcă şi tu pe urmele Domnului nostru lisus 


Hristos, Care luând trup omenesc şi arătându-ne prin El Însuşi Chipul de 
purtare, a lucrat aşa cum lucra Tatăl Lui, vorbea ceea ce Îi poruncea Tatăl, 
având drept scop împlinirea întru totul a voi lui Dumnezeu. 

Cu privire la oameni, ea se cuprinde în 


mântuirea oamenilor. 


Despre rugăciunea în Biserică 


Aşezământul rugăciunilor obşteşti în Sfintele. lui Dumnezeu Biserici este o 
mare milă dumnezeiască pentru om. Aceste rugăciuni sunt rânduite de Apostoli, 
de sfinţii lor ucenici şi de Sfinții Părinţi din primele veacuri ale creştinismului, 
potrivit unei descoperiri de sus. 


La aceste rugăciuni, fiecare creştin poate lua parte, chiar şi cel neştiutor de carte 
îşi însuşeşte cunoştinţele, vorbirile frumoase, poeziile duhovniceşti, ale sfinților 
cuvântători şi ale cărturarilor creştinismului. În fimpul rugăciunilor citite, cel 
ce doreşte poate învăţa foarte uşor rugăciunea minţii, căci cantitatea 
rugăciunii, au spus Părinţii, duce la calitate şi de aceea rugăciunile 


îndelungate de prin mănăstiri ajută foarte mult pe nevoitor să treacă de la 
rugăciunea acută cu gura, spre cea care se face cu mintea şi cu inima. 

Venind tu în biserică, dacă nu ai vreo ascultare într-însa, stai cât mai retras, 
după stâlp, pentru ca să nu te risipeşti şi pentru ca evlavia ta să nu fie expusă 
spre ruşinarea altora; îndreaptă-ţi ochii minţii spre inimă, iar ochiul trupesc 
spre pământ şi roagă-te lui Dumnezeu cu duhul zdrobit, de nici un fel de 
vrednicie, nici un fel de faptă bună, cunoscându-te vinovat într-o nenumărată 
mulțime de păcate, ştiute şi neştiute de tine. 


Mai ales călugărul nou începător trebuie să frecventeze regulat Biserica. În anii 
bătrâneţilor şi ai neputinţelor când atât vârsta cât şi starea bolnăvicioasă îl 
închide pe călugăr aproape cu totul în chilie, el se va hrăni cu acea merinde 
duhovnicească pe care a adunat-o în timpul tinereţilor sale şi în timpul tăriei 
sale, cercetând casa lui Dumnezeu. Numesc merinde duhovnicească, 
rugăciunea minţii şi a inimii. 


Rugăciunea făcută cu gura 


Preacuviosul Nil Sorschi spune că cel ce se roagă în auz şi cu gura, iară luare 


aminte, se roagă văzduhului, iar nu lui Dumnezeu. 


Iar acest lucru se întâmplă, întocmai, 
cu cel ce se roagă cu gura şi cu vocea fără luare aminte; ei până într-atâta nu se 
aud pe ei, până într-acolo îşi îngăduie risipirea şi aşa de mult se îndepărtează cu 
gândurile de rugăciune spre obiecte străine, încât, nu arareori, se întâmplă să se 
oprească pe neaşteptate, uitând ceea ce citesc; sau încep să spună, în locul 
cuvintelor rugăciunii citite, cuvinte din alte rugăciuni, cu toate că înaintea 
ochilor lor cartea este deschisă. Vai! Cum ar putea Sfinţii Părinţi să nu ocărască 
o astfel de rugăciune fără luare aminte, vătămătoare, nimicită de risipire! 
"Luarea aminte, - spune Sfântul Simeon Noul Teolog, -_ trebuie să fie atât de 
legată şi nedezlipită de rugăciune pe cât este de legat trupul cu sufletul, care 
nu pot fi despărțiți, şi nu pot exista unul fără altul”. 

» Iuarea aminte trebuie să preîntâmpine şi să ne păzească de vrăjmaşi ca 
o strajă; ea este cea dintâi care trebuie să se nevoiască împotriva 
păcatului, să se împotrivească gândurilor viclene ce vin în inimă; 

>» iar luării aminte să-i urmeze rugăciunea, care distruge şi omoară imediat 
toate gândurile viclene; gânduri viclene cu care luarea aminte a început 
lupta, cea dintâi, dar pe care ea singură nu le poate omori. 


De rezultatul acestei lupte, săvârşită de luare aminte şi de rugăciune, atârnă 
viața sau moartea sufletului. 


Dacă vom păzi rugăciunea curată prin mijlocirea luării aminte, atunci vom 
spori. Dar dacă nu ne vom strădui să o păstrăm curată, ci o vom lăsa fără pază, 
atunci o vor spurca gândurile viclene, - şi noi ne vom face netrebnici şi lhpsiţi de 
sporire. Vai! Vai! şi iar Vai! 


Luarea aminte trebuie să întovărăşească negreşit rugăciunea care se face cu gura 
şi cu vocea, ca şi oricare alta. Folosul rugăciunii ce se face cu gura este 
nenumărat când este însoţită cu luare aminte. Cu ea trebuie să înceapă 
nevoitorul. Sfânta Biserică pe ea o predă în primul rând fulor săi. 


"Rădăcina vieţuirii monahale este cântarea de psalmi" a spus Sfântul Isaac 


"Biserica, spune UIEIDEII, a primit cântările feluritelor 
tropare cu un scop bun şi plăcut lui Dumnezeu din pricina neputinței minţii 
noastre, pentru ca noi, nechibzuiţii, atraşi de dulceaţa cântării, să-l cântăm 
lui Dumnezeu într-un fel chiar împotriva voii noastre. Acei ce pot înţelege şi 
cercetează cuvintele rostite de ei, ajung la umilinţă şi în felul acesta, se ridică 
ca pe o scară, spre gânduri bune". 


Pe măsură ce sporim în deprinderea gândurilor dumnezeieşti, apare în noi 
dorința dumnezeiască şi ne atrage să ajungem până acolo încât să înţelegem 
închinarea către Tatăl în Duh şi Adevăr, potrivit cu porunca Domnului: 
"Gura şi limba, adesea exercitată în rugăciunea şi în citirea cuvântului lui 
Dumnezeu, dobândesc o prospețime, devin incapabile pentru vorbe deşarte, 
pentru râsete, pentru rostirea cuvintelor glumețe, ruşinoase şi putrede". 


Vrei să sporeşti în rugăciunea minţii şi a inimii? 


Vrei să te înveţi să alungi repede şi cu putere gândurile semănate de 
vrăjmaşul comun al omenirii? Alungă-le când eşti singur în chilie, cu rugă- 
ciunea lui lisus, făcută cu glasul şi cu luare aminte, rostindu-l cuvintele fâră 
grabă, cu umilinţă. Văzduhul se umple de rugăciunea ce se face cu luare 
aminte, cu gura şi cu vocea, şi pe demoni îi va cuprinde tremurul, le vor slăbi 
puterile, le vor putrezi şi se vor nimici cursele lor! Văzduhul se va îmbiba de 
rugăciunea făcută cu luare aminte, - cu gura şi cu vocea, - şi se vor apropia 
îngerii de cei ce se roagă şi cântă, se rânduiesc în ceata lor, iau parte la 
cântările lor duhovniceşti, cum S-au învrednicit să vadă acest lucru unii 
plăcuţi lui Dumnezeu, printre care şi, fericitul Stareţ din zilele noastre, 
Serafim de Sarov. 


Mulţi dintre marii Părinţi s-au îndeletnicit în toată viaţa lor cu rugăciunea ce se 
săvârşeşte cu gura şi cu vocea şi, pe deasupra, erau îmbelşugaţi de darurile 
Duhului. Pricina unei asemenea sporiri era că la ei, împreună cu vocea şi cu 


Fraţilor! Să fim cu luare aminte în rugăciunile noastre acute cu gura şi cu 
glasul, rostite de noi în timpul slujbelor bisericeşti sau în singurătatea chiliei. 
Să nu facem ca ostenelile şi viaţa în mănăstire să devină neroditoare prin 
neluare aminte şi prin neglijenţă în lucrul lui Dumnezeu. 


Neglijenţa în rugăciune este pierzătoare de suflet. „Blestemat e, zice POI, 
cel ce face lucrul lui Dumnezeu cu nebăgare de seamă". 


Rugăciunea şi lupta cu patimile 


Îngrădindu-ne vieţuirea noastră de dinafară cu înfrânarea de la mâncărurile şi 
băuturile ce se întrebuinţează într-o măsură prisoselnică şi cu îndulcire, 
îngreunându-ne vieţuirea noastră cu însingurarea ce atârnă de ea, adică cu 
petrecerea fără ieşire din mănăstire şi abaterea de la cunoştinţele prietenești din 
afară şi dinlăuntrul mănăstirii, ne vom îndrepta luarea aminte spre patimile 
sufleteşti. 


Ne vom îndrepta luarea aminte întâi de toate după porunca Domnului, asupra 
mâniei (Matei 5, 22), care îşi are temeiul în mândrie 


Vom ierta părinţilor şi fraţilor noştri, care petrec aproape sau departe, vii şi 
răposaţi, toate ofensele şi supărările pe care ei le-au adus asupra noastră, 
oricât de grele ar fi aceste supărări. Domnul ne-a poruncit: "Jar când staţi de 
vă rugaţi, iertaţi orice aveţi împotriva cuiva, ca şi Tatăl vostru Cel din ceruri 
Să vă ierte vouă greşalele voastre. Că de nu veţi ierta voi, nici Tatăl vostru Cel 
din ceruri nu vă va ierta vouă greşalele voastre" (Marcu 11, 25-26). 


Întâi de toate, roagă-te pentru vrăjmaşii tăi şi binecuvântează-i (Mat. 5, 44) ca 
pe nişte unelte ale Proniei Dumnezeieşti, prin care ţi se răsplăteşte pentru 
păcatele tale în vremea scurtei tale vieţi pământeşti, ca să te izbăvească de 
răsplata de care eşti vrednic în veşnicile munci ale iadului. 

Când tu vei proceda astfel, când îţi vei iubi vrăjmaşii şi te vei ruga pentru ei, 
pentru ca lor să li se dăruiască toate bunătăţile, vremelnice şi veşnice, numai 
atunci se va cobori spre tine Dumnezeu întru ajutor şi tu vei birui prin 
rugăciunea ta pe toţi potrivnicii tăi, vei intra cu mintea ta în templul inimii 
pentru ca să te închini Tatălui în Duh şi Adevăr (loan 4, 24). 


Dar dacă vei îngădui inimii tale să se împietrească prin aducerea aminte a răului 
şi-ţi vei îndreptăți mânia prin mândria ta, atunci Domnul Dumnezeul tău Se va 
întoarce de la tine şi vei fi dat să îi călcat sub picioarele satanei. El te va călca 
prin toate gândurile şi simțăminte spurcate, iar tu nu vei fi în stare să-i stai 
împotrivă. Dar dacă Domnul te va invrednici să-ţi pună la temelia nevoinţei în 
rugăciune, nerăutatea, dragostea, neosândirea oamenilor, iertarea lor acută 
cu milă, atunci cu o deosebită uşurinţă şi grabă vei birui pe potrivnicii tăi, şi 


Să ştii că toate patimile şi toate duhurile căzute se găsesc în cea mai apropiată 
rudenie între ele. Această rudenie, această unire, este păcatul. Dacă tu te-ai 
supus unei patimi, atunci prin supunerea la acea singură patimă, tu te-ai supus şi 
la toate celelalte patimi. Dacă tu ai îngăduit unui singur duh al răutăţii să te 
robească, prin convorbirea cu gândurile băgate de el şi prin ademenirile şi 
închipuirile ce se fac prin aceste gânduri, atunci tu ai intrat în robia tuturor 
duhurilor. După înfrângerea ta, ele te vor trece, - vai! - de la unul la altul, ca pe 
un prizonier. 


Acest lucru ne învaţă Sfinții Părinţi, acest lucru ne învaţă însăşi experienţa. 
Observă-te şi vei vedea că dacă ţi-ai îngăduit să te laşi înfrânt de ceva, de bună 
voie, în urma acestei înfrângeri vei fi înfrânt, de nevoie în altceva, adică într-o 
ispită cu totul deosebită în care tu n-ai fi vrut să cedezi biruinţa, până când, 
printr-o pocăință plină de grijă nu-ţi vei restabili libertatea. De aceea, punându- 
ți la temelia nevoinţei de rugăciune, nemânierea, dragostea şi mila faţă de 
aproapele, poruncite de Evanghelie, respinge cu hotărâre orice convorbire cu 
gândurile şi orice închipuire. 


Lucrarea păcii lui Hristos este în om semnul petrecerii omului în poruncile 
lui Hristos, în afară de pacea falsă ce provine din rătăcire şi înşelare de sine; 
dimpotrivă, tulburarea cea mai subțire, oricât s-ar acoperi ea prin tot felul de 
îndreptăţiri, serveşte drept un semn adevărat care arată abaterea de la calea 
strâmtă a lui Hristos, spre calea largă - care duce la pierzare. Nu osândi nici pe 
nelegiuit, nici pe răufăcător. "Cine eşti tu, ca să judeci pe sluga altuia ? Pentru 
stăpânul său stă sau cade" (Rom 14. 4). Să nu urăşti nici pe clevetitor, nici pe 
defăimător, nici pe tâlhar nici pe ucigaş , căci ei te răstignesc de-a dreapta 
Domnului, potrivit cu rânduiala neajunsă a judecăților lui Dumnezeu, pentru ca 
tu să poţi spune, dintr-o conştiinţă şi încredințare pornită din inimă: 


Inţelege, din necazurile ce ţi s-au îngăduit, buna călăuzire în alegerea ta de către 
Dumnezeu şi roagă-te cu cea mai caldă rugăciune pentru acei binefăcători ai tăi, 
prin mijlocirea cărora ţi se dă fericirea, prin mâinile cărora tu te smulgi din lume 


Lupta în rugăciune 


Frate! Dacă tu n-ai simţit unirea minţii, sufletului şi trupului, atunci ocupă-te 
de rugăciune cu multă luare aminte, unind-o pe cea făcută cu gândul cu cea 
făcută cu mintea. Petrece în poruncile Evangheliei luptându-te cu răbdare şi cu 
îndelungă răbdare împotriva patimilor, nu te lasă cuprins de trândăvie şi de 
deznădejde atunci când eşti biruit de gânduri şi simțăminte păcătoase. De vei 
cădea, scoală-te; căzând din nou, iarăşi te ridică, până când te vei învăţa să 
mergi fără să te poticneşti. Paharul neputinței îşi are folosul său în viaţa 
nevoitorului, căci el este îngăduit de către Pronia Dumnezeiască până la un 
anumit timp, pentru curățirea de mândrie, de mânie, de pomenirea de rău, de 
osândire, de înaltă cugetare şi de slavă deşartă. Este deosebit de important ca 
să observăm în noi lucrarea slavei deşarte şi s-o înfrânăm.Atâta timp cât ea 
lucrează, omul nu este capabil să păşească în ţara vieţuirii duhovniceşti a cărei 
intrare este nepătimirea, care se dăruieşte prin venirea păcii lui Hristos. 


Pacea lui Hristos 


Dar dacă tu ai Simţit că mintea ţi S-a unit cu Sufletul şi cu trupul, că tu nu mai 
eşti tăiat în bucăţi de către păcat, ci formezi ceva unitar şi întreg, că sfânta 
pace a lui Hristos a adiat în tine, atunci păstrează cu cea mai mare grijă 
posibilă darul lui Dumnezeu. 


Principala ta lucrare să-ţi fie rugăciunea şi citire cărților sfinte; celorlalte lucrări 
să le dai o însemnătate de mâna a doua, iar faţă de lucrurile pământeşti să fii 
rece, - dacă se poate, chiar străin de ele. Sfânta pace ca una ce este adierea 
Sfântului Duh, este subţire, se retrage imediat din sufletul care se poartă fără 
băgare de seamă în prezenţa Lui, care nimiceşte evlavia, care distruge 
credincioşia, prin slăbirea pricinuită de păcat, care îşi îngăduie lipsa de grijă. 

Odată cu pacea lui Hristos, dintr-un suflet nevrednic se retrage rugăciunea 
harică şi în suflet se împlântă ca nişte fiare flămânde patimile, care încep să-l 


tortureze pe cel ce s-a adus singur ca o jertfă în mâinile lor şi care, prin părăsirea 
lui Dumnezeu, rămâne ca o victimă lăsată la propriile ei puteri. 

» Dacă tu te vei imbuiba, dar mai ales te vei îmbăta, sfânta pace a lui 
Hristos va înceta să lucreze în tine. 

» Dacă te vei mânia, lucrarea ei se va curma pentru multă vreme. 

» Dacă îți vei îngădui o cutezanţă, ea va înceta să lucreze. 

» Dacă vei îndrăgi ceva pământesc, dacă te vei molipsi de vreo altă patimă 
faţă de lucruri, faţă de vreo rucodelie sau faţă de o deosebită dispoziţie 
pentru vreun om sfânta pace se va retrage negreşit de la tine. 

» Dacă iţi vei îngădui o îndulcire cu gânduri desfrânate, ea te va părăsi 
pentru foarte multă vreme, ca una ce nu rabdă nici un fel de putoare 
păcătoasă, mai ales putoarea desfrâului şi a slavei deşarte. 

Vei căuta-o şi nu o vei dobândi. Vei plânge pentru pierderea ei, dar ea nu-ţi va 
da nici o atenţie nici ţie, nici plânsului tău, pentru ca să te înveţe să dai preţul 
cuvenit darului lui Dumnezeu şi s-o păstrezi cu grijă cuviincioasă şi cu evlavie. 


Mila lui Dumnezeu faţă de omul păcătos 


Tu, frate, te uiţi la mine şi văzând în faţa ta un aşa de mare păcătos, te întrebi 
dacă oare în acest om, în care lucrarea patimilor este atât de vădită şi de 
puternică, lucrează intr-adevăr Sfântul Duh? ! Intrebarea este dreaptă, căci şi 


eu rămân nedumerit, îngrozit! Iată, mă risipesc, greşesc, preacurvesc cu 
păcatul, Il trădez pe Dumnezeul meu, Il vând pentru mârşavul preț al 
păcatului. Şi fără să ţină seama de necontenita mea trădare, de purtarea mea 
trădătoare şi călcătoare de credinţă, EI petrece neschimbat fiind fără răutate, 
EL aşteaptă cu îndelungă răbdare pocăinţa mea, mă atrage spre pocăință prin 
toate mijloacele,spre indreptare, tu ai auzit, ce spune Fiul lui Dumnezeu în 
Evanghelie ?: "Nu cei sănătoşi au nevoie de doctor, spune EL, ci cei bolnavi. 
N-am venit să chem la pocăință pe cei drepţi, ci pe cei păcătoşi" (Mat. 9, 12). 
Aşa vorbea Mântuitorul, aşa şi lucra. El a şezut cu vameşii, cu păcătoşii, îi 
conducea prin întoarcerea spre credinţă şi fapte bune, spre înrudire duhov- 
nicească cu Avraam şi cu ceilalți drepți. 


Pe tine te miră, te surprinde bunătatea nesfârşită a Fiului lui Dumnezeu? 
Duhul Sfânt este Una din Cele Trei Feţe deopotrivă de cinstite ale 


Prea Sfintei Treimi, care constituie în Sine, într-un chip despărțit şi 
neîmpărţit, o Singură Fiinţă Dumnezeiască, care are o Singură fire. 


adânceşte privirea în păcatul său, în măsura în care se plânge pe sine, în 
aceeaşi măsură el este mai plăcut, mai aproape pentru Sfântul Duh, Care ca 
un Doctor, nu se apropie decât de cei ce se recunosc bolnavi şi, dimpotrivă, se 
întoarce din faţa celor ce se "imbogăţesc” cu deşarta lor părere de sine. 


Diioşictă Şi ad ânicasIet Cui privita tă păcatul tăiăl Să nu-ţi iei ochii de la el 


Leapădă-te de sine să nu-ţi ai sufletul cinstit în faţa ta(Faptele Apostolilor 20, 
24). Atunci, la 


timpul potrivit, vei vedea că crearea ta din nou este neajunsă şi cu atât mai 
mult neexplicată, prin lucrarea Sfântului Duh. 


Dar dacă în tine se ascunde aşteptarea dăruirii păzeşte-te, căci te afli într-o 
periculoasă situaţie! O astfel de aşteptare mărturiseşte despre o ascunsă 
vrednicire de sine iar invrednicirea de sine mărturiseşte despre părerea de sine 
care se tăinuieşte şi în care se află mândrie! Vai! În urma mândriei vine uşor şi 
se lipeşte foarte lesne înşelarea. 


Inşelare este abaterea de la Adevăr şi de la Sfântul Duh care conlucrează cu 
Adevărul; înşelarea este abaterea spre minciună şi spre duhurile lepădate ce 
conlucrează cu minciuna. Inşelarea se află deja în părerea de sine, există în 


învrednicirea de sine, în chiar însăşi aşteptarea darului. Acestea sunt formele ei 
începătoare, aşa cum mugurele, floarea, germenele sunt formele începătoare ale 
rodului copt. 


Din înțelegerile mincinoase apar simțămintele mincinoase. Din înțelegerile şi 
simțămintele mincinoase se formează înşelarea de sine. La lucrarea înşelării de 
sine se uneşte lucrarea înşelătoare a demonilor. Demonii ocupă locurile cele mai 
de frunte şi domnesc în ţinutul minciunii. 

Cel ce se supune de bună voie demonilor, intră sub influenţa lor silnică. Ca unul 
ce este întunecat şi înşelat de minciună, recunoscută de el drept adevăr, el se 
lipseşte de stăpânirea de sine, iară să bage de seamă acest lucru. O asemenea 
stare e o stare de înşelare. Noi intrăm într-însa şi ne prăbuşim prin mândrie şi 
prin iubirea noastră de sine. "Cel ce-şi iubeşte sufletul, îl va pierde; iar cel ce-şi 
urăşte sufletul în lumea aceasta, îl va păstra în viaţa veşnică" (loan 12, 25). 
Amin! 


Foloasele rugăciunii lui lisus 
Folosul ce se trage din învăţătura tainică ce vine din rugăciunea Ini lisus sau 


din aducerea aminte de Dumnezeu, - ce se face mai ales prin rugăciunea lui 
lisus, - este nenumărat. Este mai presus de cuvinte, mai presus de locul unde ar 


putea ajunge puterile omeneşti. Şi de aceea, cei care l-au simţit nu sunt în stare 
să-l lămurească pe deplin. Rugăciunea neîncetată, ca o poruncă dumnezeiască 
şi ca un dar, nu se poate explica prin mintea şi cuvântul omenesc. Rugăciunea 
scurtă adună mintea, care de nu va fi legată de învăţătură, a spus cineva din 
Părinţi, nu se poate opri de la risipire şi rătăcire în toate părțile. Nevoitorul 
poate avea rugăciunea scurtă în orice loc, în orice timp, în vremea oricărei 
îndeletniciri, mai ales din cele trupeşti. Chiar ascultând la slujbele bisericeşti 
este folositor să ne ocupăm cu ea, nu numai în timpul citirilor insuficient de 
atente, ci chiar în timpul citirilor clare. Ea ajută să fim atenţi la ceea ce se 
citeşte, mai ales când ea (rugăciunea scurtă) se va înrădăcina în suflet, când se 
va face ca şi cum ar fi firească pentru om. 


Învățătura în general, şi rugăciunea lui lisus în special, servesc drept o 
admirabilă armă împotriva gândurilor păcătoase. Următoarele cuvinte ale 

sunt repetate de mulţi scriitori sfinţi: "Cu Numele lui 
Iisus loveşte pe potrivnicii ce vin împotriva ta, căci nici în cer nici pe pământ 
nu vei găsi o armă mai puternică”. 


+ Rugăciunea neîncetată ne conduce către dobândirea credinţei, pentru 


că cel ce se roagă neîncetat începe, treptat-treptat, să simtă prezenţa lui 
Dumnezeu. Această simţire încetul cu încetul poate creşte şi se poate 
întări până într-atât ca ochiul minţii va vedea mai limpede pe Dumnezeu, 
în Pronia Lui, decât aşa cum vede ochiul simţit (trupesc) lucrurile 
materiale ale lui Dumnezeu; inima va Simţi prezenţa lui Dumnezeu. 
Văzându-L pe Dumnezeu în felul acesta şi simţindu-I prezenţa, nevoitorul 
nu poate să nu creadă în El decăt printr-o credinţă vie, care se arată prin 
fapte. 

+ Rugăciunea neîncetată nimiceşte vicleşugul vrăjmaşului, prin nădejdea 
în Dumnezeu ne introduce în sfânta curăţenie, dezvăţând mintea de 
felurite gânduri, de la formarea ideilor preconcepute referitoare la sine 
şi la semeni, ținând-o mereu în sărăcia şi în smerenia gândurilor. 

4 Cel ce se roagă neîncetat, treptat-treptat îşi pierde deprinderea de a-şi 
închipui, de a se risipi, de a se îngriji în deşert şi grijă de multe o pierde, 
o pierde cu atât mai mult cu cât sfânta şi smerita învăţătură se va adânci 
în sufletul lui şi va prinde rădăcini într-însul.În sfârşit, el poate ajunge la 
starea copilăriei, poruncită de Evanghelie, să se facă nebun pentru 


Hristos, adică să-şi cheltuiască mintea cea lumească, cea cu nume 
mincinos, şi să primească de la Dumnezeu o minte duhovnicească. 

4 Prin rugăciunea neîncetată se nimiceşte curiozitatea, părerile, şi 
bântuiala. Din această stare tot oamenii incep să pară buni iar dintr-un 
asemenea zălog al inimii faţă de oameni se naşte iubirea faţă de ei. 


Cum se descoperă robia lăuntrică 


Următoarele nevoinţe duhovniceşti descoperă unui nevoitor robia lăuntrică, care 
serveşte drept pricină ce deşteaptă războiul în gânduri şi simţiri: 

1 0 În timpul ei, nevoitorul nou începător, tăindu-şi pentru 
Dumnezeu voia sa şi înțelegerile sale pentru ca să împlinească voia şi 
înţelegerea unui nevoitor sporit, care a dobândit o neabătută ascultare faţă de 
Dumnezeu,va trezi negreşit spre o lucrare potrivnică pe trufaşul înger căzut şi 
prin aceasta va descoperi prezenţa lui în sine. Dacă nevoitorul nu se va amăgi de 
înfăţişările vicleanului celui rău, care năzuieşte sub diferite pretexte să-l abată 
de la ascultare, şi va rămâne stăruitor în nevoinţă, atunci va trezi pe vrăjmaşul 
nevăzut spre zavistie şi spre o cumplită luptă; va deştepta pe vrăjmaşul care nu 
se va lăsa până nu va ridica în nevoitor o cumplită împotrivire împreună cu 
diferite închipuiri păcătoase, cugetări, simţiri, distracţii, şi prin aceasta va da pe 
faţă răul care se ascunde într-o neobişnuită lărgime în adâncul inimii şi care face 
impresia că nu există deloc. 

2 ÎI, acestea, tăind 
păcatul făptuit,nimicesc îndeosebi păcatul din mintea şi din însăşi inima ta. 
Împlinirea acestor porunci, sau mai bine zis stăruința de a împlini poruncile în 
chip necesar, dezvăluie păcatul care trăieşte în noi şi deşteaptă o aspră luptă 
lăuntrică la care iau parte cu cea mai mare putere duhurile răutăţii. 
3. de asemenea descoperă păcatul ce se ascunde în 
adâncul sufletului. Tocmai de aceea necazul ce vine asupra noastră se 


omul care încă se află sub stăpânirea păcatului, ocara pe care i-o aduc alţii, 
dezvăluie păcatul care trăieşte în adâncul sufletului lui, care se arată în afară 
prin amărăciunea inimii, prin mâhnire, prin gânduri de cârtire, prin indignare, 
prin îndreptăţirea de sine, prin răzbunare, prin ură. Lucrarea puternică a acestor 
patimi în suflet, mai ales năvala şi atacul gândurilor şi închipuirilor, servesc 
drept un semn neîndoielnic despre lucrarea trufaşului înger căzut. 

4. DI, mai ales rugăciunea cu numele 
Domnului nostru lisus Hristos, în vremea stăruinţelor de a uni inima cu mintea, 


scoate la iveală balaurul ce se cuibăreşte în adâncurile inimii şi rănindu-l îl 
trezeşte spre mişcare. Oh!... 


Să nu cădem în deznădejde 


Greşesc foarte mult aceia care, aflându-se sub stăpânirea patimilor, cer de la ei 
înşişi nepătimirea. În cazul unei asemenea cerinţe nedrepte, care provine dintr-o 
nedreaptă înţelegere despre sine, ei se lasă cuprinşi de o neobişnuită tulburare 
atunci când apare într-un chip oarecare păcatul, care trăieşte într-însul. Atunci 
lor li se pare, din pricina privirii nedrepte cu care se uită la ei înşişi, că apariţia 
păcatului e ceva neobişnuit, ceva ce se săvârşeşte în afară de rânduială. Și cu 
toate acestea, apariția păcatului în gânduri, în simţiri, în cuvinte, în fapte - aici 
nu e vorba de păcatele de moarte şi nici de păcatele de voie, ci de risipire - este 
o apariţie logică, firească, necesară. 


"Dacă ne tulbură o patimă, spune prea cuviosul Avva Dorotei, atunci noi nu 


trebuie să ne tulburăm de acest lucru.” Căci ca să ne tulburăm de faptul că ne 
deranjează o patimă, este un lucru nechibzuit şi plin de mândrie şi provine de 
acolo că noi nu cunoaştem starea noastră sufletească şi că fugim de oboseală, 
cum au spus Părinţii. Tocmai de aceea noi nici nu propăşim, pentru că nu ne 
cunoaştem măsura noastră şi nu avem răbdare în lucrurile începute de noi, ci 
vrem să dobândim fapta bună fără osteneală. Pentru ce se miră pătimaşul când 
îl tulbură o patimă? Pentru ce se nelinişteşte? Tu ai dobândit-o, o ai în tine şi 
te tulburi. Ai recunoscut în tine arvunele ei şi spui: de ce mă tulbură ea? Mai 


Nevoitorul nostru rus, starețul Serafim de Sarov spune cum trebuie să 


îndurăm ispitele: "Trebuie să facem pogorământ sufletului nostru în ce 
priveşte neputinţele şi nedesăvârşirile lui şi să suferim neajunsurile noastre, 
aşa cum le suferim pe ale altora, dar să nu ne lenevim, ci să ne silim spre cele 
mai bune. Fie că ai mâncat prea mult sau ai făcut ceva asemănător, ceva 
înrudit cu slăbiciunea omenească, nu te tulbura şi nu adăuga rău la rău, ci 
nevoieşte-te bărbăteşte spre îndreptare şi totodată caută să-ţi păstrezi pacea 
sufletească, potrivit cu cuvântul Apostolului: "Fericit este cel ce nu se osân- 
deşte singur în ceea ce se ispiteşte” (Romani 14, 22). 


Rostul şi folosul ispitelor 


Cauza pentru care Dumnezeu îngăduie să fie ispitit nevoitorul, de către duhurile 
răutăţii şi de către păcat, se cuprinde în necesitatea pe care o are omul de a-şi 
cunoaşte cu exactitate şi în amănunțime căderea sa, lucru fără de care 
Răscumpărătorul nu poate fi cunoscut şi primit cum trebuie. Este de trebuință 
să ne cunoaştem firea noastră căzută, inclinările ei, acţiunea ei proprie, 
pentru ca în cele din urmă primind darul Sfântului Duh, pe care ni-L dă 


Răscumpărătorul, să nu-l] întrebuinţțăm spre răul nostru, să nu ne atribuim 
nouă înşine lucrarea Lui, ci Să fim un vas şi o unealtă vrednică de acest dar. 


Sfântul Grigorie Sinaitul spune: "Dacă omul nu va fi părăsit şi înfrânt, 
Stăpânit şi robit de orice patimă şi de orice gând, dacă nu va fi biruit şi cu 
duhul, fără să capete vreun ajutor nici de la lucruri, nici de la Dumnezeu, 
nici de la altcineva, din care pricină el cade aproape în deznădejde, ca unul ce 
este ispitit de pretutindeni, atunci el nu poate ajunge la zdrobirea duhului, 
nici să se considere mai mic decât toţi, cel mai de pe urmă şi robul tuturor, 
mai prejos decât înşişi demonii, ca unul ce este chinuit şi robit de ei. Aceasta 
este o mare smerenie îngăduită de Dumnezeu, este o smerenie pedepsitoare, în 
urma căreia se dăruieşte de către Dumnezeu o a doua smerenie, înaltă, care 
este puterea dumnezeiască, ce lucrează prin Dumnezeu şi care săvârşeşte prin 
Dumnezeu totul. Omul o vede în sine ca pe o armă şi cu această armă 
săvârşeşte minunile dumnezeieşti ". 


Aşa se explică acea minunată privelişte pe care o înfăţişează Sfinții lui 
prin viaţa lor. 


Pentru om nu este folositoare trecerea bruscă din starea de luptă spre starea 
libertăţii duhovniceşti. 


observă că "adeseori unele suflete, care erau 
părtaşe la darul dumnezeiesc fiind pline de dulceaţă cerească şi bucurându-se 
de liniştea duhului, dar nefiind ispitite şi mărturisite, prin scârbele aduse din 
partea duhurilor rele, petrec în pruncie şi, ca să spun aşa, nu sunt capabile de 
Împărăţia Cerurilor”. "Dacă sunteţi fără certare (pedeapsă), spune dumne- 
zeiescul apostol, de care toţi au parte, atunci sunteţi feciori din desfrânare şi 
nu fii adevăraţi (Evrei 12, 8). De aceea atât ispitele cât şi necazurile sunt 
trimise omului spre folosul lui, pentru ca sufletul încercat de ele, să se facă 
mult mai puternic şi mai cinstit înaintea Domnului său. Dacă el va suferi până 
la sfârşit, cu nădejdea în Dumnezeu, atunci e cu neputinţă să nu primească 
bunătățile făgăduite de Sfântul Duh şi desăvârşită eliberare de răutăţile pa- 
timilor”. 


Din această cauză, afară de câteva cazuri, în urma unei deosebite rânduieli 
dumnezeieşti, nevoitorii lui Hristos petrec cea mai însemnată parte din călătoria 
lor pământească într-o amară lupta cu păcatul, sub jugul nemilostivului Faraon. 
În vremea ieşirii din Egipt, - din ţara unde se făceau cărămizi şi se îmbuibau cu 
cărnuri, prin care se zugrăveşte starea trupească, slujitorii adevărului şi ai 
adevăratului Dumnezeu îi pradă pe egipteni, adică iau cu ei bogăția minţii 
lucrătoare, care se dobândeşte în lupta cu păcatul şi cu duhurile răutății. Astfel 
este aşezământul dumnezeiesc al Legii duhovniceşti. 


Pocăinţa sfinţilor 


Noi vedem că mulţi dintre păcătoşii care au dus o pocăință, au atins desăvârşirea 
creştină în gradul cel mai înalt. Ei au restabilit într-înşii darul Botezului nu 
numai în gradul în care se dă, ci şi în gradul în care el se dezvoltă mai târziu, din 
vieţuirea potrivit cu poruncile Evangheliei. Dobândind şi recâştigându-şi 
libertatea duhovnicească, ei nu se opreau la aceasta, nu se mulțumeau cu 
atât, căci ei nu încetau să se pocăiască şi să plângă; lucru prin care li s-a 
întors libertatea. Neputinţa cunoscută bine de ei prin experienţa şi bună 
folosinţă a omului, posibilitatea lui de a se schimba repede, îi deştepta mereu 
spre lacrimi. "Nu te lăuda cu ziua de mâine, căci nu ştii ce poate aduce" (Pilde 
27, | ) vorbeau ei zilnic, pentru ei înşişi, prin gura Scripturii. Din cauza 
curăţeniei, lor li s-a descoperit că: "Legea Domnului e fără hotar" (Psalmul 
118,96). Comparându-şi împlinirea poruncilor făcută de ei cu porunca necuprins 
de largă a necuprinsului Dumnezeu, ei recunoşteau că această împlinire este cu 
totul insuficientă. Împlinirea poruncilor pe care o făceau ei o recunoșteau 
drept o spurcare a poruncilor (| . Ei îşi spălau faptele 
bune ca pe nişte păcate, cu râuri de lacrimi. Niciodată un păcătos orbit nu-şi 
plânge păcatele sale cele mai grozave, aşa cum îşi plâng robii lui Hristos faptele 
lor cele bune "Cerul însuşi nu este curat înaintea Lui. Cu cât mai vârtos urât 
şi necurat este omul care bea nedreptatea ca apă." (lov 15 15-16) adică în faţa 
lui Dumnezeu. Sfinţii Îngeri cei ce sunt curaţi, ca unii ce au o curăţie mărginită, 
sunt necuraţi în faţa prea desăvârşitei curăţenii a lui Dumnezeu. Sunt necuraţi în 
fața Lui şi oamenii sfinţi a căror viaţă, deşi este pe pământ, dar totodată este şi 
în ceruri (Filipeni 3, 20). De aceea ei plâng şi aducându-și pocăință, se 
scufundă din ce în ce mai mult în pocăință. Căci deşi nu mă ştiu vinovat cu 
nimic, a SPUS WE, nu intru aceasta m-am îndreptat. Cel care 
mă judecă pe mine este Domnul'(l Corinteni 4, 4). Fără să ţină seama de 
marile daruri duhovniceşti, fără să ţină seama de prea îmbelşugatul Dar al lui 
Dumnezeu, care locuia în apostol, el spune: " lisus Hristos a venit în lume ca 
Să mântuiască pe cei păcătoşi dintre care cel dintâi sunt eu" (| Timotei |, 15). 


Calea spre sfinţenie 


Rânduiala, prin care păcătosul ce se pocăieşte se ridică prin pocăință spre 
sfinţenie, este arătată de PO. astfel: "Cel ce vrea 
să se apropie de Domnul şi să se învrednicească de viaţa veşnică (să se facă 
deci casă lui Dumnezeu şi să se învrednicească de Sfântul Duh pentru ca să 


primească putinţa să aducă roadele Duhului fără prihană şi curat, potrivit cu 
poruncile lui Dumnezeu), trebuie să înceapă astfel: 


>» 


>» 


mai întâi el trebuie să aibă o credinţă tare în Dumnezeu, să se predea cu 
totul poruncilor Lui. 
să se lepede de lume, întru toate, pentru ca mintea să nu fie ocupată cu 
nimic din lucrările cele văzute ale lumii. 
să petreacă nezdruncinat în rugăciune, Ziua şi noaptea. 
să nu cadă în deznădejde (trândăvie sau descurajare) în vremea când 
aşteaptă cercetarea şi ajutorul de la Domnul, care întârzie. 
să aibă tot timpul mintea necontenit îndreptată către Domnul. 
să se forțeze neincetat spre orice lucru bun şi spre toate poruncile 
Domnului, chiar dacă inima n-ar dori acest lucru din cauza păcatului 
care petrece într-însa; el trebuie să se îmboldească cu sila spre smerenie 
înaintea tuturor oamenilor, spre starea de a se vedea cel mai mic şi mai 
păcătos dintre toți. 
el nu trebuie să-şi caute cinste sau slavă sau laudă de la cineva, aşa cum 
este scris în Evanghelie, ci să aibă întotdeauna înaintea ochilor numai pe 
Domnul şi poruncile Lui, să se străduiască să-l placă numai Lui. 
trebuie să-şi facă silă şi spre blândeţe, chiar dacă inima i s-ar împotrivi, 
potrivit cu cele spuse de Domnul: "Învăţaţi-vă de la Mine că sunt blând 
şi smerit cu inima şi veţi dobândi odihna sufletelor voastre". 
el trebuie să fie milostiv, înţelegător, compătimitor şi bun, forțându-se cu 
sila spre aceasta, cum a spus Domnul: "Fiţi milostivi, precum Tatăl 
vostru Cel Ceresc milostiv este”. Şi încă: "Dacă Mă iubiţi pe Mine, 
poruncile Mele veţi păzi”. Şi încă: "Siliţi-vă, pentru că silitorii răpesc 
Împărăţia Cerurilor”. Şi încă: "Nevoiţi-vă să intraţi prin poarta cea 
strâmtă". 
el trebuie să aibă întotdeauna înaintea ochilor smerenia Domnului, viaţa 
Lui, purtarea Lui, pe care, pe acestea toate să le țină mereu în minte, ca 
pe un chip şi o pildă, neingăduind să fie răpite de uitare. 
el trebuie, pe cât îi stă în putinţă, să se silească spre o neîncetată 
petrecere în rugăciune". 

Sfârşit şi lui Dumnezeu Slavă. Amin. 


Despre Sfântul Teofan Zăvorâtul, episcop rus, care a scris această lucrare, ştim 
că a stat treizeci de ani închis în chilie, fără a vedea faţă de om. 

Va veni acel timp înfricoşat, va sosi acel ceas plin de groază în care toate 
păcatele mele vor sta dezgolite în faţa lui Dumnezeu Judecătorul, în faţa 
îngerilor Lui, în faţa întregii omeniri. Presimţind starea sufletului meu în aceste 
clipe cutremurătoare, mă umplu de spaimă. Sub înrâurirea presimţirii vii şi 
puternice mă grăbesc cu frică să mă adâncesc în cercetarea de sine, mă 
grăbesc să caut în cartea conştiinţei mele greşalele însemnate şi săvârşite cu 
lucrul, cu cuvântul, cu gândul. 


Cărțile necitite de multă vreme, care zac de timp îndelungat prin dulapuri, sunt 
măcinate de carii. Cel ce ia o astfel de carte întâmpină o mare greutate în citirea 
ei. Fiind necercetată de multă vreme, nu s-a putut deschide decât cu anevoie. 
Aşa este şi conştiinţa mea - deschizând-o, nu aflu mulțumirea aşteptată. 
Numai păcatele mari se cunosc destul de lămurit; însemnările mărunte, care 
sunt foarte multe la număr, aproape că S-au şters, ba nici nu mai poţi pricepe 
acum ce au închipuit ele. 


Numai Dumnezeu, Unul Dumnezeu, poate să întoarcă însemnările gălbejite şi să 


le dea claritate şi astfel să-l] izbăvească pe om de conştiinţă vicleană (Evrei 10, 
29). 


Singur Dumnezeu poate să-i dea omului darul de a-şi vedea păcatele şi 
păcatul, căderea lui în care se află rădăcina, sămânţa, gândurile, sâmburele, 


Văd că, "fărădelegile mele covârşesc capul meu şi ca o povară grea apasă 
peste mine. Inmulţitu-s-au mai mult decât părul capului meu" (Psalmul 37, 5; 
39, 13). Care este urmarea unei asemenea stări de păcătoşenie? "Ajunsu-m-au 
fărădelegile mele de nu mai pot să văd; inima mea m-a părăsit" (Psalmul 39, 


pierde puterea de a simţi cele duhovniceşti. 


Dacă, părăsind viaţa păcătoasă, acest om se va întoarce spre nevoinţe 
cuviincioase atunci inima lui, ca şi cum ar fi o fiinţă străină, nu va consimţi la 
năzuinţa lui către Dumnezeu. 


Când prin lucrarea Dumnezeiescului Dar i se vor descoperi nevoitorului 
mulţimea greşalelor lui, atunci e cu neputinţă ca el să nu ajungă la cea mai mare 
nedumerire, să nu se scufunde într-o adâncă tristeţe: "Inima mea s-a tulburat", 
din pricina unei asemenea privelişti, "părăsitu-m-a tăria mea şi lumina ochilor 
mei, şi aceasta nu este cu mine; că şalele mele s-au umplut de ocări'", adică 
lucrarea mea s-a umplut de poticneli din obişnuinţa spre păcat, care mă trage 
cu sila spre noi păcate; "inmulţitu-s-au şi au putrezit rănile mele din pricina 
nebuniei mele", adică patimile păcătoase s-au învechit şi m-au vătămat grozav 
din pricina vieţii mele trăită fără băgare de seamă; "nu este vindecare în 
trupul meu” , adică nu este vindecare numai prin propriile mele puteri pentru 
întreaga mea fiinţă, "lovită şi molipsită de păcat" (Psalmul 37,11). 


Pentru ca pe viitor să mă păzească de păcat, voi cerceta cu luare aminte, 
însingurându-mă în mine însumi, cum lucrează păcatul împotriva mea, cum se 
apropie de mine şi ce-mi spune. 


EI se apropie de mine ca un hoţ; faţa lui este acoperită; "cuvintele lui sunt mai 
alunecoase ca untdelemnul" (Psalmul 54, 22); îmi vorbeşte minciuni, îmi 
propune fărădelegi, otravă este în gura lui; limba lui este un ac purtător de 
moarte. 


"Îndulceşte-te! şopteşte el încet şi linguşitor. Pentru ce îţi este oprită plăcerea? 
Indulceşte-te, ce păcat găseşti aici?" şi răufăcătorul propune călcarea poruncilor 
Domnului Celui Atotsfânt. 


N-ar fi trebuit să dau nici cea mai mică atenţie cuvintelor lui; ştiu doar că el e un 
fur şi un ucigaş. Dar nu ştiu ce neputinţă neînţeleasă, o neputinţă a voinţei, mă 
biruie. Căci iau aminte la vorbele păcatului, la fructul oprit. În zadar conştiinţa 
îmi aminteşte că gustarea din acest rod este totodată şi gustarea morţii. 


Dacă fructul oprit nu se află înaintea ochilor mei, atunci acest rod se zugrăveşte 
pe neaşteptate în închipuirea mea se pictează în culori vii, parcă de o mână 
fermecată. Simţirile inimii sunt atrase spre tabloul scandalos, care este 
asemenea unei desfrânate. Aspectul lui exterior este captivant; sminteala 
odihneşte într-însul; este împodobit cu o îmbrăcăminte prețioasă, strălucitoare; 
lucrarea ei purtătoare de moarte este acoperită cu grijă. Când din pricina 
absenței obiectului însuşi, păcatul nu poate găsi victimă în trup, atunci caută ca 
aceste jertfe să fie aduse de inimă. 


Păcatul lucrează în mine prin gândul păcătos prin simţirea inimii Şi prin simţirea 
trupului, lucrează prin simțirile trupeşti, lucrează prin închipuire. 


La ce încheiere mă aduce o asemenea privire aruncată asupra mea? La 
concluzia că în mine, în toată ființa mea, trăieşte o vătămare păcătoasă, care 
consimte şi ajută păcatului ce năpădeşte asupra mea, din afară. Eu sunt 
asemenea omului legat şi înfierat cu grele lanţuri. Oricine, numai dacă îi va fi 
îngăduit, îl înhăţa pe legat, îl duce unde vrea, pentru că legatul, fiind legat cu 
lanţuri, nu are putinţă să opună nici o rezistenţă. 


Pătruns-a odinioară păcatul în înaltul Rai. Acolo el le-a propus strămoşilor mei 
să guste din fructul oprit. Acolo i-a înşelat, acolo 1-a lovit pe cei înşelaţi, cu 
moarte veşnică. EI îmi face şi mic, - urmaşului lor - neîncetat aceeaşi propunere; 
el se sileşte neîncetat să mă înşele şi să mă prindă şi pe mine, urmaşul lor. 


Îndată după săvârşirea păcatului, Adam şi Eva au fost izgoniți din Rai şi 
surghi-uniţi în țara scârbelor (Facere 3, 23 - 24). 


Uneori sufletul mi se tulbură de mânie şi de ţinerea de minte a răului! În închi- 
puirea mea sclipeşte pumnalul deasupra capului vrăjmaşului şi inima-mi se 
îmbată de răzbunarea satisfăcută, săvârşită cu imaginaţia. Alteori mi se 
înfăţişează nişte grămezi risipite de aur. În urma lor se desenează palate măreţe, 
grădini, toate obiectele de lux, plăcerile, mândriile care se dobândesc prin aur şi 
pentru care omul iubitor de păcat se închină acestui idol, ce nu este decât un 
mijloc de înfăptuire a tuturor dorințelor putrede. Câteodată sunt amăgit de cinste 
şi putere. Sunt atras, mă ocup cu visurile care mă pun la conducerea oamenilor 
şi ţărilor, care mă fac să le procur lor lucruri pieritoare, iar mie o slavă 
pieritoare. Altădată, pare chiar în chip vădit, îmi stau în faţa mea mese cu 
mâncăruri plăcut mirositoare, din care se ridică aburii! Mă îndulcesc într-un 
chip caraghios şi dureros în acelaşi timp, de înşelările ce se înfăţişează înaintea 
mea. Adeseori mă văd pe neaşteptate drept, sau mai bine zis inima mi se 
fățărniceşte, se sileşte să-şi însușească dreptatea, se linguşeşte pe sine, se 
îngrijeşte de laude omeneşti, ca şi cum ar vrea să şi le atragă spre sine! 


Patimile se ceartă între ele spunând una alteia că eu sunt al lor, mă trec neîncetat 
din mână în mână, mă întărâtă, mă neliniştesc. Peste mintea mea este trasă o 
perdea de nepătrunsă întunecime; pe inimă se află trântită o mare şi grea piatră 
de nesimţire. 

Oare mintea îşi va veni în fire? Va voi oare să-şi îndrepte paşii spre bine? Îi 
stă împotrivă inima, deprinsă cu plăcerile păcătoase, i se împotriveşte trupul 
meu, care şi-a dobândit dorinţe dobitoceşti. S-a pierdut până şi înţelegerea că 
trupul meu, (ca unul ce este făcut pentru veşnicie şi este capabil de dorinţe şi 
mişcări dumnezeieşti), nu mai înţelege că năzuinţele cele asemănătoare celor 
dobitoceşti nu sunt decât neputinţa lui, introduse într-însul prin cădere. 


eleg 


Dar eu sunt mulțumit cu starea mea! Mulţumit nu din cauza smereniei ci din 
pricina orbirii mele, din pricina împietririi mele. Sufletul nu-şi simte moartea, 
aşa cum n-o simte nici trupul când este despărțit prin moarte de suflet. 


/ 


Osândesc cu asprime cele mai mici greşeli săvârşite de 
aproapele meu, pe câtă vreme eu, care sunt plin de păcate, orbit de ele, 
prefăcut în stâlp de sare asemenea femeii lui Lot, nu sunt în Stare să fac nici 
un fel de mişcare duhovnicească. 


Căci cel ce se 
îndulceşte de păcat nu-şi poate vedea păcatul, precum nu-l poate vedea nici 


cel ce-şi îngăduie să guste din el măcar numai cu gândul şi cu consimţirea 
inimii. 


Cine va săvârşi această mare lucrare, cine va declara război păcatului, 
smulgând cu sila păcatul din mintea, inima şi trupul lui, aceluia îi dă 
Dumnezeu un mare dar: 


el poate vedea chipul şi frumuseţea Omului Nou, iar prin comparaţie cu el, îşi 
poate cerceta şi îndrepta neajunsurile sale. 


comoară de mântuire. 


Dacă ţi-ai dobândit țarina pocăinţei, predă-te plânsului de copil faţă de 
Dumnezeu. Dacă poţi , să nu ceri nu cere nimic de la Dumnezeu, lasă-te în 
voia Lui, cu lepădare de sine Înţelege şi Simte, că tu eşti făptura, iar 
Dumnezeu este Făcătorul. Predă-te prin urmare fără să mai Stai pe gânduri, 
adu-l numai lacrimile de prunc, adu-l o inimă tăcută, gata să-l urmeze voia 
şi să-şi sigileze voia Lui. 


Dacă însă din pricina prunciei tale, nu te poţi cufunda în tăcere deplină, în 


suflet se află pe calea mântuirii, într-însul nu este înşelare de sine. 


Dimpotrivă, cine se crede gata să primească darul, cine se socoate chiar 
vrednic de Dumnezeu şi cere venirea Lui tainică, cine spune că e gata să-L 
primească, să-L audă şi să-L vadă pe Domnul , acela se înşeală pe sine, acela 
se linguşeşte pe sine, acela a atins culmea cea înaltă a mândriei de unde 
urmează căderea în întunecoasa prăpastie a pierzării ( 

cuvântul 55). 


Acolo se prăbuşesc toţi cei care se mândresc înaintea lui Dumnezeu, care 
cutează să se recunoască cu neruşinare vrednici de Dumnezeu şi cu această 
părere de sine şi înşelare de sine, să-l spună lui Dumnezeu "Vorbeşte, Doamne, 
că robul Tău Te ascultă”. 


Cea mai înaltă lucrare a minţii este neobişnuit de simplă, pentru căpătarea ei nu 
are nevoie decât de o simplitate şi credință de copil. Dar noi ne-am făcut atât de 
complicaţi încât tocmai această simplitate este de neatins, de neajuns. Noi vrem 


să fim mai deştepţi, vrem să-i dăm viaţa eului nostru, nu suferim lepădarea de 
sine , nu vrem să lucrăm cu credinţă. 


Din această cauză avem nevoie de un îndrumător, care ar putea să ne scoată din 
complexitatea noastră, din viclenia noastră, din şiretlicurile noastre, din slava 
noastră deşartă şi din părerea de sine spre o credinţă largă şi simplă. 

Din această cauză se întâmplă ca, pe terenul lucrării minţii, copilul (omul 
despătimit) ajunge la o propăşire neobişnuită, iar înțeleptul deraiază din drum şi 
se aruncă în întunecoasa prăpastie a pierzării. 


Tânărul prooroc Samuil L-a auzit pe Domnul care l-a chemat şi nu s-a socotit 
vrednic de vorbirea cu Domnul, ci a stat înaintea bătrânului său îndrumător, 
cerând de la el îndrumări pentru purtarea sa. A auzit Samuil a doua oară acelaşi 
glas care îl chema şi din nou a stat înaintea îndrumătorului său. Povăţuitorul a 
înţeles că glasul care îl chema era glasul lui Dumnezeu. Şi atunci i-a poruncit 
tânărului, când va auzi o asemenea chemare să-l răspundă Celui care îi vorbeşte: 
"Grăieşte, Doamne, căci robul Tău Te ascultă." 


Acelaşi lucru îndrăzneşte să-l spună un închipuit, iubitor de plăceri şi mişel, 
care nu este chemat de nimeni, care este îmbătat de o părere de slavă deşartă, 
care alcătuieşte în sine glasuri şi mângâieri prin care îşi linguşeşte vicleana sa 
inimă, prin care se înşeală pe sine şi pe urmaşii săi uşuratici. 


Fiule al Bisericii Ortodoxe de Răsărit, care este una Sfântă şi Adevărată, în 
nevoinţele tale nevăzute, să te conduci de îndrumările Sfinţilor Părinţi ai 
Bisericii tale, căci ei poruncesc că înainte de a te fi înnoit printr-o vădită 
lucrare a Sfântului Duh să nu primeşti nici un fel de vedenie; să nu primeşti 
nici un fel de glas, de oriunde s-ar auzi, în afară sau înlăuntrul tău, ci să le 
consideri ca fiind un arătat prilej de înşelare 
Despre înşelare, s.a. Filocalia. 
cap. 73). 


Păzeşte-ţi mintea de vedenii, alungă toate închipuirile şi părerile ce se apropie 
de ea, prin care căderea în înşelarea diavolească ia locul adevărului. 


Înfăşurat cu pocăință, stai cu frică şi cu evlavie înaintea Marelui Dumnezeu, 
Care poate curăţi păcatele tale şi te poate înnoi prin Duhul Său Preasfânt. Duhul 
care va veni, te va povăţui spre "foată dreptatea" (loan 16, 3). Simţământul 
plânsului şi al pocăinţei pentru păcate este singurul care e de mare nevoie 
sufletului, care s-a apropiat de Dumnezeu cu gândul ca să primească de la El 
iertarea păcatelor sale. Aceasta este partea cea mai bună. Dacă tu ai ales-o, 
atunci să nu se mai ia de la tine! Să nu dai această comoară în schimbul 


simțămintelor deşarte, mincinoase, silnice, care trec pe alăturea de Dar, să nu te 
pierzi prin linguşirea de sine. 

"Dacă unii Părinţi, spune ÎS, au scris despre ceea ce 
este curăţenia sufletească, ce este sănătatea ei, ce este nepătimirea, ce este 
vederea duhovnicească, asta nu înseamnă că ei au scris-o pentru că noi Să le 
căutăm înainte de vreme şi cu aşteptare. S-a şi spus în Scriptură: «Împărăţia 
lui Dumnezeu nu vine în chip văzut» (Luca 17,20). Aceia care trăiesc în 
aşteptarea Împărăției Cerurilor, au dobândit mândria şi căderea... 


Căutarea înaltelor daruri dumnezeieşti cu aşteptare este respinsă de Biserica 
lui Dumnezeu. Aceasta nu este un semn de dragoste pentru Dumnezeu; 
aceasta este o neputinţă a sufletului. (Sfântul Isaac Sirul, cuvântul 55) 


"Toţi sfinţii S-au recunoscut că Sunt nevrednici de Dumnezeu şi prin acest 
lucru ei şi-au arătat vrednicia, care constă în smerenie.” 
cuvântul 36). 


Toţi înşelaţii de sine s-au socotit vrednici de Dumnezeu, prin acest lucru au 
arătat că sufletul lor este cuprins de mândrie şi de înşelăciune drăcească. Unii 
din ei i-au primit pe demoni, care s-au înfăţişat în chipul îngerilor şi le-au urmat; 
altora li se arătau demonii în propriul lor chip şi se închipuiau ca unii ce sunt 
biruiți prin rugăciunea lor, lucru prin care îi ducea la înălțarea minţii; unii îşi 
ațâțau imaginaţia, îşi înfierbântau sângele, produceau în sinea lor mişcări 
nervoase, şi luau aceasta drept plăcere harică şi au căzut în înşelarea diavolilor, 
într-o desăvârşită întunecare, s-au numărat după duhul lor cu duhurile lepădate. 


Dacă ai nevoie să stai de vorbă cu tine însuţi adu-ţi înaintea ta nu linguşirea ci 
defăimarea de sine. În starea noastră de cădere ne sunt foarte folositoare 
leacurile amare. Cei ce se linguşesc pe ei înşişi au şi primit aici pe pământ 
răsplata lor care este linguşirea de sine, laudă şi dragostea lumii, vrăjmaşele lui 
Dumnezeu; în afară de osândă, ei nu au ce aştepta în veşnicie. 


"Că fărădelegea mea eu o cunosc şi păcatul, meu înaintea mea este pururea" 
(Psalmul 50, 4), vorbeşte despre sine Proorocul David. Păcatul lui era obiectul 
neîncetatei lui cercetări: "Că fărădelegea mea eu o voi vesti şi mă voi îngriji 
pentru păcatul meu." (Psalmul 37, 18) Sfântul Prooroc David se ocupă cu 
(osândirea de sine, se ocupă cu demascarea păcatului său, atunci când păcatul 
lui era deja iertat şi când Darul Duhului Sfânt i se înapoiase. Mai mult, el şi-a 
dat pe faţă păcatul, l-a mărturisit în auzul lumii întregi. 


Când Sfinții Părinți ai Bisericii de Răsărit şi îndeosebi vieţuitorii pustiei 
atingeau înălțimile stărilor duhovniceşti, atunci toate aceste nevoinţe se 


contopeau la ei numai într-una singură, în pocăință. Pocăinţa cuprindea toată 
viaţa lor, toată activitatea lor, ea era urmarea vederii păcatului lor. 


Un oarecare mare părinte a fost întrebat în ce trebuie să se cuprindă lucrarea 
unui călugăr singuratic? Și el i-a răspuns: "Sufletul tău Stă mort înaintea 
ochilor tăi şi tu mai întrebi care trebuie să-ţi fie lucrarea?!" 


Sirul , cuv. 21 ) 


Rugăciune pentru vederea păcatului propriu 


Doamne, dăruieşte-ne să ne vedem greşalele noastre, pentru ca mintea noastră 
atrasă în întregime de către luarea aminte de propriile păcate, să înceteze de a 
mai vedea păcatele aproapelui şi în felul acesta, să-i vadă pe toţi oamenii buni. 


Dăruieşte inimii noastre să lase grija pierzătoare de neajunsurile aproapelui, ci 
toate grijile să şi le unească într-o singură grijă, aceea pentru dobândirea cură- 
țeniei şi sfinţeniei poruncite şi pregătite nouă de Tine. 


Dăruieşte-ne nouă, celor care ne-am spurcat veșmintele sufletului, să le albim 
din nou, ele au fost deja spălate de apele botezului, dar acum, după ce au fost 
spurcate, au nevoie să fie spălate de apele lacrimilor. 


Dăruieşte-ne să vedem, în lumina darului Tău, feluritele neputinţe ce trăiesc în 
noi, care distrug în inimă mişcările cele duhovniceşti, care introduc în ea miş- 
cări trupeşti vrăjmaşe Impărăţiei lui Dumnezeu. 


Dăruieşte-ne, marele dar al pocăinţei, care se naşte ca urmare a vederii păcatelor 
proprii. 


Păzeşte-ne, cu aceste mari daruri, de prăpastia înşelării de sine, care se deschide 
în suflet din cauza neluării în seamă şi neînţelegerii păcătoşeniei noastre; care ia 
naştere din lucrările iubirii de plăceri şi de slavă deşartă, care nu sunt luate în 
seamă şi rămân neînţelese de noi. 


Păzeşte-ne, cu aceste mari daruri, pe calea noastră ce duce la Tine, dăruieşte-ne 
să ajungem la Tine, care chemi pe cei ce se recunosc păcătoşi şi respingi pe cei 
ce se recunosc drepţi, ca să Te blagoslovim veşnic în fericirea veşnică pe Tine, 
Unul Adevăratul Dumnezeu, Răscumpărătorul celor robiți, Mântuitorul celor 
pierduţi. Amin! 


